Elvira Öberg

**Elvira Öberg**, rođena 26. februara 1999. u Kiruni je švedska biatlonka, olimpijska pobjednica i svjetska prvakinja u biatlonu.

## Karijera 
### Olimpijske igre 
Elvira Öberg je nastupila dva puta na Zimskim olimpijskim igrama: na ZOI 2022. i ZOI 2026. Osvojila je jednu zlatnu i tri srebrne medalje. Prvu srebrnu medalju osvojila je na ZOI 2022. u utrci na 7,5&nbsp;km, kada je bez promašaja zaostala 30.9&nbsp;s iza pobjednice norveške biatlonke Marte Olsbu Røiseland, koja je završila utrku bez promašaja. Dva dana kasnije u utrci potjeri s tri promašaja zaostala je 1:36.5&nbsp;min iza pobjednice norveške biatlonke Marte Olsbu Røiseland, koja je završila utrku s jednim promašajem. Na ZOI 2022. osvojila je zlatnu medalju u štafeti s Monom Brorsson, Linn Gestblom i Hannom Öberg, kada su s prednošću od 12.0&nbsp;s bili brži od drugoplasirane ruske štafetu, koja je zbog kazne Ruskom biatlonskom savezu, nastupila po imenom Ruski olimpijski komitet u sastavu: Irina Kazakevič, Kristina Rezcova, Svjetlana Mironova i Uljana Nigmatulina. Treću srebrnu osvojila je na ZOI 2026. u štafeti s Annom Magnusson, Linn Gestblom i Hannom Öberg, kada su sa zaostatkom od 51.3&nbsp;s bili sporiji od pobjedničke francuske štafetu u sastavu: Camille Bened, Océane Michelon, Lou Jeanmonnot i Julia Simon.

### Svjetska prvenstva 
Nastupila je na pet Svjetskih prvenstava od SP 2020. do SP 2025. Osvojila je jednu zlatnu, dvije srebrne i tri bronzane medalje. Prvu bronzanu medalju osvojila je na SP 2023. u štafeti s Annom Magnusson, Linn Gestblom i Hannom Öberg. Na SP 2024. u štafeti s Annom Magnusson, Linn Gestblom i Hannom Öberg, osvojila je prvu srebrnu, a u mješovitoj štafeti s Hannom Öberg, Martinom Ponsiluomom i Sebastianom Samuelssonom drugu bronzanu medalju. Na SP 2025. osvojila je tri medalje: srebrnu u utrci potjere na 10&nbsp;km s jednim promašajem i zaostatkom od 39.1&nbsp;s u odnosu na pobjednicu Franzisku Preuß; zlatnu u utrci masovnog starta s dva promašaja i prednošću od 9.4&nbsp;s u odnosu na drugoplasiranu Océane Michelon; a treću bronzanu u štafeti s Ellom Halvarsson, Annom Magnusson i Hannom Öberg.

### Svjetski kup 
Prvi nastup u Svjetskom kupu bio joj je u sezoni 2019/20. 1. decembra 2019. u švedskom Östersundu u utrci na 7,5&nbsp;km kada je s jednim promašajem bila 46.9&nbsp;s sporija od pobjednice Dorotheje Wierer. U pojedinačnim utrkama pobijedila je 13 puta, a u štafeti sedam puta.

## Privatni život 
Njena starija setra Hanna je švedska biatlonka.

## Napomene 
## Reference
## Vanjski linkovi
* 

Kategorija:Rođeni 1999.
Kategorija:Biografije, Kiruna
Kategorija:Švedski biatlonci
Kategorija:Švedski olimpijci u biatlonu
Kategorija:Biatlonci na Zimskim olimpijskim igrama 2022.
Kategorija:Biatlonci na Zimskim olimpijskim igrama 2026.
Kategorija:Osvajači zlatne medalje na Olimpijskim igrama (Švedska)
Kategorija:Osvajači srebrne medalje na Olimpijskim igrama (Švedska)
Kategorija:Osvajači medalja na Zimskim olimpijskim igrama 2022.
Kategorija:Osvajači medalja na Zimskim olimpijskim igrama 2026.
Kategorija:Svjetski prvaci u biatlonu
Kategorija:Osvajači medalja na Svjetskim prvenstvima u biatlonu
Kategorija:Aktivni biatlonci
Kategorija:Živi ljudi